താരങ്ങളുടെ പിന്തുണ എനിക്കുണ്ട്, മറ്റുള്ളവരുടെ കാര്യമറിയില്ല കനത്ത തോല്വിക്ക് ശേഷം കോമാന് യുവേഫ ചാമ്ബ്യന്സ് ലീഗില് സ്പാനിഷ് സൂപ്പര് ക്ലബ് ബാഴ്സലോണയെ പോര്ച്ചുഗീസ് ക്ലബ് ബെന്ഫിക്ക ഞെട്ടിച്ചു. എതിരില്ലാത്ത മൂന്ന് ഗോളിനായിരുന്നു പോര്ച്ചുീസ് ടീമിന്റെ ജയം. ചാമ്ബ്യന്സ് ലീഗ് സീസണിലെ ആദ്യ മത്സരത്തില് ബയേണ് മ്യൂണിച്ചിനോടും ബാഴ്സ ദയനീയമായി തോറ്റിരുന്നു. ബെന്ഫിക്കയോടും കൂടി തോറ്റതോടെ ബാഴ്സ പരിശീലകന് റൊണാള്ഡ് കോമാനെ പുറത്താക്കണമെന്ന മുറവിളി ആരാധകരില് ശക്തമായിട്ടുണ്ട്. കോമാന് പകരക്കാരനെ ബാഴ്സ അന്വേഷിക്കുന്നതായി കഴിഞ്ഞ ദിവസങ്ങളില് റിപ്പോര്ട്ടുകള് പുറത്തുവന്നിരുന്നു. ഇപ്പോള് ഈ തോല്വി കൂടി നേരിട്ടതോടെ കോമാനെ അടുത്ത ലാ ലിഗ മത്സരത്തിന് മുമ്ബ് മാറ്റിയാലും അത്ഭുതപ്പെടാനില്ല. ബെന്ഫിക്കയോടേറ്റ തോല്വിക്ക് ശേഷം മാധ്യമങ്ങള്ക്ക് മുന്നിലെത്തിയ കോമാന് ടീമിലെ കളിക്കാരുടെ പിന്തുണ തനിക്കുണ്ടെന്ന് പറഞ്ഞു. കളിക്കാരുടെ പിന്തുണ എനിക്കുണ്ടെന്നാണ് അവരുടെ പെരുമാറ്റത്തില് നിന്ന് എനിക്ക് മനസിലാകുന്നത്, മറ്റുള്ളവരുടെ കാര്യം എനിക്കറിയില്ല, എന്റെ ഭാവിയെക്കുറിച്ച് എനിക്കിപ്പോഴൊന്നും പറയാനാകില്ല, കാരണം എനിക്കറിയല്ല ക്ലബ് എന്താണ് തീരുമാനിക്കുകയെന്ന്, അതെന്റെ കൈയ്യില് നില്ക്കുന്ന കാര്യമല്ല, നമുക്ക് കാത്തിരുന്ന് കാണാം, കോമാന് പറഞ്ഞു. ക്യാപ്റ്റന് സെര്ജിയോ ബുസ്ക്വെറ്റ്സിന്റേയും സൂപ്പര് താരം ഫ്രാങ്കി ഡി ജോങ്ങിന്റേയും പ്രതികരണങ്ങള് കോമാന് പറഞ്ഞതിനെ ശരിവയ്ക്കുന്നതാണ്. പരിശീലകനെ മാറ്റുന്നതല്ല ഇതിന് പരിഹാരമെന്നാണ് ഡി ജോങ് പറഞ്ഞത്. ഒടുവില് ഏറ്റവും എളുപ്പമുള്ള കാര്യം പരിശീലകനെ മാറ്റുക എന്നതാണ്, പക്ഷെ ഞങ്ങളോരോരുത്തരും ഈ അവസ്ഥയ്ക്ക് ഉത്തരവാദികളാണ് എന്നതാണ് സത്യം, ബുസ്ക്വെറ്റ്സ് പറഞ്ഞു.